Vladimir Putin s-a descotorosit de Serghei Șoigu. Ministrul Apărării a primit marea lovitură
- Nicolae Comănescu
- 12 mai 2024, 22:10
Preşedintele rus Vladimir Putin a cerut ca ministrul apărării Serghei Şoigu să nu mai facă parte din noul guvern care va fi numit după ce a fost reînvestit în funcţie pentru un nou mandat prezidenţial, a anunţat duminică seară camera superioară a parlamentului rus, potrivit Reuters.
Putin l-a propus pentru postul de ministru al apărării pe Andrei Belusov, fost vicepremier.
Mare surpriză la Kremlin, decizia pe care a luat-o Vladimir Putin
De asemenea, Putin l-a înlăturat pe Nikolai Patruşev din postul de secretar al Consiliului de Securitate al Federaţiei Ruse, conform agenţiilor ruse de presă, conform Agerpres.
Pe de altă parte, vineri, liderul de la Kremlin l-a confirmat în funcția de premier pe Mihail Mișustin.
Prim-ministrul Rusiei își va intra în drepturi și va forma un nou guvern imediat după aprobarea Dumei. Este vorba, însă, doar de o formalitate, în regimul Vladimir Putin. Premierul Mişustin este considerat doar o prelungire a dictatorului, dat fiind că i-a aprobat toate deciziile. El a fost de acord, inclusiv, cu invazia din Ucraina, declanşată în februarie 2022.
Conform legi din Rusia, guvernul condus Mihail Mişustin a demisionat înainte ca Vladimir Putin să depună jurământul pentru noul mandat. Astfel, funcția a fost vacantată, iar dictatorul rus a avut posibilitatea să nominalizeze premierul.
Conform unor surse apropiate Kremlinului, nu doar Mişustin va continua în guvernul de la Moscova. Nu sunt semne care să arate că Putin ar intenționa să schimbe miștrii importanți. Este aproape sigur că va continua cu Serghei Şoigu la apărare şi Serghei Lavrov la externe. De altfel, cei doi se află în funcție de aproape 12, respectiv peste 20 de ani.
Menținând aceeași formulă guvernamentală, Vladimir Putin vrea să dea senzația de stabilitate. El vrea să arate că lucrurile merg bine și că nu are motive să fie nemulțumit de performanțele regimului său, apreciază analiştii conform Reuters.